open-index/open-wikipedia-markdown huggingface dataset:
Օմֆալոցելե

**Օմֆալոցելե**, (), որովայնի առաջային պատի բնածին դեֆեկտ, որի միջով որովայնի խոռոչի օրգանները (աղիքներ, լյարդ, երբեմն՝ այլ օրգաններ), ծածկված լինելով որովայնամզով և ամնիոնային թաղանթով, դուրս են գալիս որովայնի խոռոչից։ Առաջացման պատճառը ներարգանդային զարգացման ընթացքում այս օրգաների՝ (հիմնականում՝ աղիքների) դեպի խոռոչ հետ վերադարձի խանգարումն է։

Օմֆալոցելեն հանդիպում է 1/4000 հաճախությամբ, կապված է մահացության (25%) և զարգացման տարբեր արատների բարձր ռիսկի հետ։ Հանդիպում են սրտի արատներ (50%), նյարդային խողովակի դեֆեկտներ (40%), միզապարկի էքստրոֆիա (դեպի դուրս աճ), Բեքվիտ-Վիդեմանի համախտանիշ։ Օմֆալոցելե ունեցող կենդանածին նորածինների 15%-ն ունեն քրոմոսոմային այս կամ այն խանգարումներ։ Նորածինների մոտ 30%-ը ունենում է օմֆալոցելեին զուգակցող բնածին այլ խնդիրներ։

## Ախտանշաններ
Պարկը ձևավորվում է առպատային որովայնամզով, որն արտափքվում է պորտային օղից և տեղակայվում միջին գծին։

Նորմայում մինչև հղիության 10-րդ շաբաթը աղիքները գտնվում են պտղի որովայնի խոռոչից դուրս, ապա դրանք պորտային օղից անցնում են հետ դեպի խոռոչ։ Օմֆալոցելեն կարող է արտահայտվել մեղմ կերպով՝ դրսևորվելով միայն մի փոքրիկ արտափքման տեսքով, կամ լինել ավելի սուր՝ պարկի պարունակության մեջ ընդգրկելով խոռոչի օրգանների մեծ մասը։ Ծանր դեպքերում վիրահատական ուղղումն իրականցնելը շատ բարդ է, քանի որ նորածնի որովայնը նորմայից ավելի փոքր է և նախատեսված չէ զարգացող օրգանները տեղավորելու համար։ Ինչքան մեծ է օմֆալոցելեն, այնքան մեծ է սրտային դեֆեկտներ ունենալու ռիսկը։

## Պատճառներ
Առաջացման պատճառը ներարգանդային զարգացման ընթացքում աղիքների՝ դեպի որովայնի խոռոչ վերադարձի խաթարումն է։ Երբեմն օմֆալոցելե առաջանում է որպես այլ գենետիկ դեֆեկտների արտահայտում, ինչպես օրինակ Էդվարդսի (18-րդ զույգ քրոմոսոմի տրիսոմիա) կամ Պատաուի (13-րդ քրոմոսոմի տրիսոմիա) համախտանիշն է։

Բեքվիտ-Վիդեմանի համախտանիշը նույնպես կապված է օմֆալոցելեի զարգացման հետ։

## Ախտորոշում
### Նմանատիպ վիճակներ
Գաստրոշիզիսը նմանատիպ դեֆեկտ է, բայց այս դեպքում պորտալարը պրոցեսում ընդգրկված չէ և, հիմնականում, տեղակայվում է միջին գծից աջ։ Այս դեպքում որովայնի խոռոչի օրգանները պատված չեն որովայնամզով, իսկ լյարդը հիմնականում դուրս չի գալիս։ Գաստրոշիզիսն, օմֆալոցելեի համեմատությամբ, ավելի հազվադեպ է կապված լինում այլ դեֆեկտների հետ։ Մայրական տարիքի աճին զուգահեռ օմֆալոցելեի հանդիպման հաճախությունն ավելի է մեծանում։

## Սկրինինգ
Օմֆալոցելեն հաճախ հայտնաբերվում է ԱՖՊ սկրինինգի (ալֆա-ֆետոպրոտեինի քանակության որոշում) կամ պտղի մանրակրկիտ գերձայնային հետազոտության միջոցով։ Հղիության ընթացքում սովորաբար խորհուրդ է տրվում գենետիկ հետազոտություն իրականացնել, ինչպիսին ամնիոցենտեզն է։

## Ծանոթագրություններ

## Արտաքին հղումներ
* Omphalocele Diagnosis and Treatment at SSM Health St. Louis Fetal Care Institute
* The Brown Fetal Treatment Program - Providence, Rhode Island at Brown University
* Fetal Treatment Center: Omphalocele at UCSF
* Gastroschisis Exomphalos Extrophies Parent Support (GEEPS) 

Կատեգորիա:Բնածին արատներ
Կատեգորիա:Որովայնի պատ
Ադեգոյ

**Ադեգոյ** (Ադեգոա, Ատեկայ, Ատեկուաֆ), լեռնային գետ, որը գտնվում է Կրասնոդարի երկրամասում։ Գետը հոսում է Գելենժիկի և Աբինսկի շրջաններով։ Գետի երկարությունը 20 կմ է, իսկ ջրահավաք ավազանի մակերեսը 122 կմ² է։

## Պատմություն
Գետի անունը գալիս է ադըղեերեն լեզվից։

Գետի ափական միջավայրում՝ Աբին, Ադեգի Ալդեբի գետերի միաձուլման վայրում Ադըղեացի ցեղերը դեռ ապրել են վաղուց։

1834 թվականին գեներալ-լեյտենանտ Վելիամինովը գետի բերանում հիմնել է Նիկոլաևի ամրոցը, որը հետագայում կոչվել Շապսուգսկայա։

Հայրենական մեծ պատերազմի ընթացքում տեղի ունեցավ կատաղի մարտեր Ադեգոյ գետի հովտում։ Այդտեղ կարելի է գտնել հուշարձաններ նվիրված զոհված զինվորների հիշատակին։

Ներկայումս գետի հովիտը օգտագործվում է տուրիստական նպատակներով։

## Վտակներ
Ադեգոյի ամենակարևոր վտակներից է Սքոբիդ գետը։ Մեկ այլ խոշոր վտակ` Ուդեգա գետը հոսում է Սվինցովա լեռան մոտով։ Բացի այդ, գետը երկու կողմերում էլ պարունակում է մեծ հոսքեր։

## Ծանոթագրություններ

Կատեգորիա:Ռուսաստանի գետեր
Սթիվի Նիքս

**Սթիվի Նիքս** (, իսկական անունը **Ստեֆանի Լին Նիքս**, ), ամերիկացի երգչուհի, երգերի հեղինակ, առավել հայտնի է որպես *[[Fleetwood Mac]]* խմբի կատարող։ Վերջին շրջանում եղել է նաև մենակատար։ Երկար ժամանակ նրա պարտնյորն է եղել Լինդսի Բաքինգեմ խմբի մասնակիցներից մեկը։ Նա ապրել և աշխատել է Դոն-Հենլիի հետ։

Նիքսը Rolling Stone ամսագրի տարբերակով ճանաչվել է մեծագույն 100 երգերի հեղինակներից մեկը, ինչպես նաև բոլոր ժամանակների մեծագույն կատարողներից մեկը։ Նա միակ կինն է, որը երկու անգամ ընդգրկվել է Ռոքնռոլի փառքի սրահ՝ 1998 թվականին որպես Fleetwood Mac-ի մասնակցուհի, և 2019 թվականին որպես սոլո կատարող։

## Սկավառակագրություն
; Մենակատարումներ
* *[[Bella Donna]]* (1981)
* *[[The Wild Heart]]* (1983)
* *[[Rock a Little]]* (1985)
* *[[The Other Side of the Mirror]]* (1989)
* *[[Timespace - The Best of Stevie Nicks]]* (1991)
* *[[Street Angel]]* (1994)
* *Live at Red Rocks* (վիդեո) (1995)
* *[[Enchanted]]* (3CD) (1998)
* *[[Trouble in Shangri-La]]* (2001)
* *[[Crystal Visions — The Very Best of Stevie Nicks]]* (2007)
* *Soundstage* (2008)
* *In Your Dreams* (2011)
* *24 Karat Gold: Songs from the Vault* (2014)

; Buckingham Nicks
* *[[Buckingham Nicks]]* (1974)

; Fleetwood Mac
* *[[Fleetwood Mac]]* (1975)
* *[[Rumours]]* (1977)
* *[[Tusk]]* (1979)
* *[[Live]]* (1980)
* *[[Mirage]]* (1982)
* *[[Tango in the Night]]* (1987)
* *[[Greatest Hits]]* (1988)
* *[[Behind the Mask]]* (1990)
* *[[25 Years - The Chain]]* (2D of 4CD Boxset) (1992)
* *[[The Dance]]* (1997)
* *[[The Very Best of Fleetwood Mac]]* (2002)
* *[[Say You Will]]* (2003)
* *[[Live in Boston]]* (2004)

## Ֆիլմագրություն
* 2013 - Ամերիկյան սարսափ պատմություն (3 եթերաշրջան 10,13 սերիաներ) - կամեո
* 2005 - Երիտասարդ այգի (5 եթերաշրջան 9 սերիա)

## Արտաքին հղումներ
* Պաշտոնական կայք
* 
* In Your Dreams ալբոմ

## Ծանոթագրություններ

 

Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի երգիչներ
Կատեգորիա:Atco Records կատարողներ
Կատեգորիա:Fleetwood Mac երաժիշտներ
Կատեգորիա:«Գրեմմի» մրցանակի դափնեկիրներ
Կատեգորիա:ԱՄՆ-ի հեղինակ կատարողներ
Կատեգորիա:Ամերիկացի ռոք երգիչներ
Կատեգորիա:Ամերիկացի ռոք երգչուհիներ
Կատեգորիա:Փոփ-ռոքի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Ռույիենա

**Ռույիենա** կամ **Ռուիենա**, (; ), փոքր քաղաք Լատվիայում, գտնվում է պատմական Վիձեմե մարզում։ Ռույիենա քաղաքը գտնվում է Ռիգա մայրաքաղաքից 146 կմ հեռավորության վրա, իսկ էստոնիայի պետական սահմանից՝ 15 կմ հեռավորության վրա։

## Պատմություն
XIII դարում՝ Ռույիենայի շրջանում Լիվոնյան շքանշանի ներքո կառուցվել է ամրոցը։ Առաջին անգամ պատմական աղբյուրներում քաղաքը հիշատակվել է XIV դարում։ 1560 թվականին Լիվոնյան պատերազմների ժամանակ ռուսական զորքերն ավերել են քաղաքը, սակայն ավելի ուշ կրկին վերականգնվել է։ Սակայն Հյուսիսային պատերազմի ժամանակ, գրեթե 20 տարվա ընթացքում, ամրոցը կրկին ավերվել է։ Այս պատերազմի արդյունքում քաղաքը դարձել է Ռուսաստանի կայսրության մի մասը։ 1807 թվականին Գուստավ Բերգմանիսը () տպարանում հրատարակել է քաղաքի առաջին ժողովածուն, որը կոչվում էր լատինական ժողովրդական երգերի շարան։

1920 թվականին Ռույիենան պաշտոնապես ստացել է քաղաքի կարգավիճակ։

## Հայտնի մարդիկ
* Արթուր Ալբերինգ՝ 1926 թվականին եղել է Լատվիայի վարչապետը
* Ադամս Ալկսնին՝ լատվիացի գծագրիչ և նկարիչ-ռեալիստ
* Գուստավ Բոկիս՝ խորհրդային զորահրամանատար
* Գամիլկար ֆոն Ֆյոլկերզա՝ Լիֆլյանդայի մարզի օրենսդիր ժողովի նախագահ, Մերձբալթիկայի հողային բարեփոխումների հեղինակներից մեկը
* Գուստավ Կլուցիս՝ նկարիչ, արվեստի գունավոր ֆոտոմոնտաժի ստեղծողներից մեկը 
* Էդվինս Բիետագս՝ հունահռոմեական ոճի ըմբիշ, 1934 թվականին Եվրոպայի չեմպիոն , 1936 թվականին օլիմպիական մեդալակիր 
* Պետերիս Վայվերս՝ դիվանագետ
* Յանիս Զարինշ՝ քանդակագործ, Լատվիայի ԽՍՀ ժողովրդական արտիստ

## Տրանսպորտ
### Ավտոճանապարհներ

Ռույիենա քաղաքի միջով ընթանում է տարածաշրջանային Վալմիերա - Ռույիենա ավտոճանապարհը։
Ռույիենա քաղաքով անցում է Ռույիենա - Մազսալացա և Վալկա - Ռույիենա ավտոճանապարհները։

### Միջքաղաքային ավտոբուսների գործունեություն
Հիմնական երթուղիներն են՝

* Ռույիենա - Վալմիերա - Ռիգա
* Ռույիենա - Վալկա
* Ռույիենա - Ալոյա - Լիմբաժի

### Երկաթուղային տրանսպորտ
Խորհրդային ժամանակներում Ռույիենա քաղաքի միջով ընթացել է Ռիգա - Պյառնու - Թալլին գնացքը։ Մինչև 2002 թվականը Ռույիենա քաղաքում գործում էր ուղևորատար գնացք։ Սակայն, ուղևորաշրջանառություն անկման պատճառով երթուղին փակվեց։ 2007 թվականին Սկուլտե — Պյառնու երկաթուղային մասնաճյուղն ամբողջությամբ կործանվել է։

## Ծանոթագրություններ

## Արտաքին հղումներ
* Ռույիենայի շրջանի պաշտոնական կայքը 
* Տեղեեկություն Ռույիենայի տեղեկատվական պորտալի մասին mesta.lv
* Տեղեեկություն Ռույիենայի տեղեկատվական բազայի մասին 

Կատեգորիա:1920 թվականին հիմնադրված բնակավայրեր
Կատեգորիա:1920 հիմնադրումներ Լատվիայում
Կատեգորիա:Լատվիայի բնակչություն
Կատեգորիա:Լատվիայի շրջաններ
Կատեգորիա:Լատվիայի քաղաքներ
Զդենեկ Գրիգերա

**Զդենեկ Գրիգերա** (, ), չեխ ֆուտբոլիստ, պաշտպան։

## Կենսագրություն
Էդենեկը ցանկանում էր «Յուվենտուս» գնալ դեռ 2006 թվականին, բայց իտալական ֆուտբոլում տեղի ունեցած սկանդալի պատճառով շարունակեց խաղալ Այաքսում, որն էլ ֆուտբոլիստին 2007 թվականին ներկայացրեց տրանսֆերի։

2006 թվականի օգոստոսին, եղել են խոսակցություններ կապող Գրիգերը «Տոտենհեմ» (ոչ անգլիական) տեղափոխվելու մասնին, բայց նա հերքել է լուրերն այն մասին, նշելով, որ նա տեսնում է իր ապագան Անգլիայում.

2007 թվականի հունվարի 10-ին «Այաքսի» տեխնիկական տնօրեն Մարտին Վան Գիլն ասել է, որ պայմանագրի ավարտից հետո Գրիգերը տեղափոխվում է թուրինյան «Յուվենտուս»։  Դրանից հետո Զդենեկը հայտարարել է, որ հպարտ է խաղալ նույն թիմում, ինչպես Պավել Նեդվեդը։

2011 թվականի օգոստոսի 30 հայտարարվել էր փոխադարձ համաձայնությամբ Յուվենտուսի  Գրիգերի միջև կնքված պայմանագրի դադարեցման մասին։ Իսկ հաջորդ օրը Հաջորդ օրը հայտարարվեց, որ Գրիգերը «Ֆուլհեմի» հետ պայմանագիր է կնքել մեկ տարի ժամկետով։

2012 թվականի դեկտեմբերին Գրիգերը հայտարարեց որա ավարտում է իր պրեսիոնալ կարիերան։ Քանի որ ծնկների հավածում ստացել էր ծանր վնասվածք։

## Ելույթների վիճակագրություն հավաքականի կազում

## Ձեռքբերումներ
* Եվրոպայի երիտասարդական առաջնության արծաթե մեդալակիր (մինչև 16 տարեկան)։ 2000
* Չեխիայի ֆուտբոլի առաջնության չեմպիոն 2001, 2003
* Նիդերլանդների ֆուտբոլի առաջնության չեմպիոն 2004
* Հոլանդիայի գավաթակիր 2006
* Նիդերլանդների Սուպերգավաթակիր 2005
* 2004 թվականի Եվրոպայի առաջնության կիսաեզրափակիչ մասանակից

## Ծանոթագրություններ

## Արտաքին հղումներ
* Профиль игрока на сайте ''transfermarkt.com'' 
* Статистика игрока на сайте Футбольной ассоциации Чехии  

Կատեգորիա:Այաքսի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուլհեմի ֆուտբոլիստներ
Մարիո Լեմինա

**Մարիո Ռենե Ջունիոր Լեմինա** (, ), գաբոնցի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն»-ի և Գաբոնի ազգային հավաքականի կազում։

## Ակումբային կարիերա
### «Լորյան»
Մարիոն ֆրանսիական «Լորյան» ֆուտբոլային ակումբի սան է։ Թիմին միացել է 11 տարեկան հասակում։ Հիմնական կազմում հանդես է եկել 2012-13 մրցաշրջանում։

### «Մարսել»
Հաջորդ մրցաշրջանում Լեմինան տեղափոխվել է «Մարսել»։ Տրանսֆերն արժեցել է 4 միլիոն եվրո։ Նա իր առաջին մրցաշրջանում անցկացրել է 23 հանդիպում և օգնել է թիմին առաջնության շրջանակներում գրավել 4-րդ հորիզոնականը։

### «Յուվենտուս»
2015 թվականի օգոստոսի 31-ին ֆուտբոլիստը վարձավճարով տեղափոխվել է «Յուվենտուս», հետագայում առաջնային գնման իրավունքով։ Սեպտեմբերի 26-ին նա խփել է իր առաջին գոլը իտալական ակումբի կազմում՝ «Նապոլի»-ի դեմ խաղում։

2016 թվականի ապրիլի 29-ին իտալական ակումբը 9.5 միլիոն եվրոյի դիմաց գնել է ֆուտբոլիստի ամբողջ տրանսֆերը։

### «Սաութհեմփթոն»
2017 թվականի օգոստոսի 8-ին 15.4 միլիոն £-ի դիմաց Լեմինան տեղափոխվել է «Սաութհեմփթոն»։ Նա թիմի հետ կնքել է 4 տարվա պայմանագիր։

Թիմի կազմում իր դեբյուտը գաբոնցին նշել է օգոստոսի 20-ին՝ «Վեստ Հեմ Յունայթեդ»-ի դեմ խաղում։

## Միջազգային կարիերա
Գաբոնի ազգային հավաքական ֆուտբոլիստը առաջին անգամ հրավիրվել է 2015 թվականի Աֆրիկայի ազգերի գավաթի խաղարկությանը մասնակցելու համար։ Նա իր առաջին գոլը խփել է 2015 թվականի հոկտեմբերի 9-ին՝ Թունիսի հավաքականի դեմ խաղում։

## Ձեռքբերումներ
* Իտալիայի չեմպիոն - 2015-16, 2016-17
* Իտալիայի գավաթակիր - 2016, 2017

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Հարսնացուն (պատմվածք)

**Հարսնացու** (), Անտոն Չեխովի պատմվածքներից, որը գրվել է 1903 թվականին։ Առաջին անգամ պատմվածքը տպագրվել է նույն թվականին «Ամսագիր բոլորի համար» թերթի 12-րդ համարում։

## Պատմություն
Դեռ 1902 թվականից Չեխովը Միրոլյուբովի հետ Հովվապետ պատմվածքի մասին նամակագրության ժամանակ հիշեցնում է այլ պատմվածքի մասին։ 
Միանգամայն հնարավոր է, որ գրողը նկատի է ունեցել հենց Հարսնացու պատմվածքը։ Պատմվածքի վրա աշխատանքը Չեխովը սկսել է 1902 թվականին Յալտայում։ Սակայան աշխատանքը պատմվածքի վրա ընթանում էր դանդաղ։
Թեև դանդաղ, բայց այնուամենայնիվ գրում եմ։ Հիմա նստում եմ գրելու, պետք է շարունակել պատմությունը, բայց գրել, հավանաբար, կգրեմ վատ, ծույլ, քանի որ քամին շարունակվում է և տանը անտանելի ձանձրալի է։ 
Սակայն փետրվարի 20-ին պատմվածքի ձեռագիրը արդեն պատրաստ էր։ Մաքրագիրը պատրաստ էր փետրվարի 27-ին։ 
Չեխովը կատարել է բազմաթիվ ուղղումներ։

## Սյուժե
23-ամյա երիտասարդ աղջիկ Նադյան 16 տարեկանից երազում էր ամուսնանալ և պատրաստվում էր իր հարսանիքին։ Նրան դուր է գալիս իր փեսացուն, սակայն ամուսնությունից առաջ աղջիկը սկսում է կասկածել։

Այդ ժամանակ Մոսկվայից վերադառնում է երիտասարդ մի տղա, Նադյա տատիկի հեռավոր բարեկամը՝ Սաշան։ Սաշան խոսակցության մեջ ներկայացնում է ազատ կյանքը և փորձում բացատրել, թե ինչպիսին կլինի նրա կյանքը ամուսնությունից հետո։ Հարսնացուն սկսում է էլ ավելի կասկածել։ Երբ գալիս է Սաշայի Մոսկվա մեկնելու ժամանակը, Նադյան ասում է որ գնում է նրան ճանապարհելու, բայց դրա փոխարեն նստում է գնացքը և մեկնում Պետերբուրգ սովորելու։

Որոշ ժամանակ անց Նադյան Մոսկվայում հանդիպում է Սաշային, իսկ ավելի ուշ վերադառնում մոր և տատիկի մոտ։ Նրանք արդեն վաղուց մոռացել էին աղջկան, քանի որ նրանք իրենց սեփական փորձով կարող են հասկանալ, թե ինչ ծանր է քաղաքի ազատ կյանքը։ Պատմվածքը ավարտվում է նրանով, որ աղջիկը իմանում է Սաշայի մահվան մասին։ Նա մահացել է Սարատովում թոքաբորբից։ Նադյան կրկին լքում է հարազատներին և վերջնականապես մոռանում անցյալ կյանքը։

## Քննադատները պատմվածքի մասին
Քննադատների մեծ մասը մեծ նշանակություն է տալիս պատմվածքի վերջաբանին։ 

Քննարկման առիթ է հանդիսացել նաև Նադիայի ապագան, որը Չեխովի կողմից արդեն ներկայացված էր շատ վերացական։ Ոմանք տեսնում էին, որ Նադիան ցանկանում է իր կյանքին տալ հեղափոխական երանգներ։

Պատմվածքի հիման վրա 1957 թվականին նկարահանվել է ֆիլմ (ռեժիսոր Գրիգորի Նիկուլին)։

## Ծանոթագրություններ

Կատեգորիա:Անտոն Չեխովի ստեղծագործություններ
Superheroes (երգ)

«**Superheroes**» (անգլերենից թարգմանաբար՝ *Սուպերհերոսներ*) The Script իռլանդական ալտերնատիվ ռոք խմբի երգ է, որը դարձել է նրանց 2014 թվականի *No Sound Without Silence* չորրորդ ստուդիական ալբոմի սինգլը։ Երգի հեղինակներն էին Դենի Օ'Դոնոհյուն, Մարկ Շիհան և Ջեյմս Բարին։

## Տեղեկատվություն երգի մասին
մինի|ձախից|«Superheroes» տեսահոլովակը նկարահանվել է Յոհաննեսբուրգում, որն էլ հենց երգիչներին ներշնչել է ստեղծել այս երգը
Խմբի երգիչ Դենի Օ'Դոնոհյունի խոսքերով, «Superheroes» երգը, նվիրված է «աշխարհի աննկատ հերոսներին», այն վերաբերում է այն մարդկանց, ովքեր «անցնում են ամենադժվար ժամանակները, բայց միեւնույն ժամանակ չեն իջեցնում իրենց գլուխը»։ «Superheroes» դարձել է առաջին երգը, որը ձայնագրվել է The Script նոր ալբոմի համար։

«Superheroes»-ի մի հատվածը 2014 թվականի հուլիսի 18-ին հնչել է Google Hangouts-ի համար համերգային սեսիայի ժամանակ, ալբոմի այլ կոմպոզիցիաների ստեղծագործությունների հետ։ Ամբողջ երգի պրեմիերան կայացել է հուլիսի 21-ին *BBC Radio 1* ռադիոյի եթերում։ Հուլիսի 22-ին վաճառքի է հայտնվել «Superheroes» սինգլը։ ԱՄՆ-ում երգը ի սկզբանե պետք է հնչեր ռադիոռոտացիայի համար։

Տեսահոլովակը, որի ռեժիսորը եղել է Վոն Արնելը, դուրս է եկել 2014 թվականի օգոստոսի 4-ին։ Տեսահոլովակը նկարահանվել է Հարավաֆրիկյան Հանրապետության մայրաքաղաք Յոհաննեսբուրգում։ Դենի Օ'Դոնոհյուն հարցազրույցում ասել է, որ այս տեսահոլովակը նկարահանելու և երգը գրելու համար նրանք ներշնչվել են քաղաքից և դրա բնակչությունից, որոնք և «հանդիսանում են մեր սուպերհերոսները»։

## Քննադատություն
Երաժշտական քննադատները հիմնականում դրական գնահատեցին «Superheroes» կոմպոզիցիան։ *USA Today* հրատարակչությունը երգն անվանել է «շաբաթվա երգ»։ *Idolator* կայքի գրախոսությունում երգը բնութագրվում է, որպես «ծայրահեղ գրավիչ» մեղեդի։ *Direct Lyrics* կայքը երգն անվանել է «էպիկական բոլոր առումներով»։ Դրական արձագանքներ թողեցին նաև *Capital* և *4Music* ռադիոկայանները։

## Ստեղծագործությունների ցանկ

## Դիագրամներ և հավաստագրեր
### Դիագրամներ

## Հրատարակության ժամանակագրություն

;Կոմերցիոն սինգլ

;Պրոմո

## Ծանոթագրություններ

## Արտաքին հղումներ
* 

Կատեգորիա:2014 երգեր
Կատեգորիա:Irish Singles Chart գլխավորած սինգլներ
Տոր կամրջի հանելուկը

**«Տոր կամրջի հանելուկը»** (), անգլիացի գրող Արթուր Կոնան Դոյլի Շերլոկ Հոլմսի մասին ստեղծագործություններից է։ Ներառված է «Շերլոկ Հոլմսի արխիվը» պատմվածքների ժողովածուի մեջ, որը հրատարակվել է 1927 թվականին։

## Սյուժե
Շերլոկ Հոլմսին օգնության հարցով է դիմում հայտնի ոսկի արդյունաբերող Նեյլ Գիբսոնը։ Նրա կնոջը սպանել էին այգում՝ Գիբսոնի կալվածքում գտնվող Տոր կամրջի մոտակայքում։ Բոլոր հանցանշանները վկայում էին, որ մեղավորը տնային երիտասարդ դաստիարակչուհին է՝ օրիորդ Դանբերը, ով դաստիարակում է Գիբսոնի երեխաներին։ Կարծում են, որ Օրիորդ Դանբերին Գիբսոնի սիրուհին է, որն էլ սպանել է նրա օրինական կնոջը՝ նրա տեղը զբաղեցնելու համար։

Մինչ Գիբսոնի այցելությունը Բեյքեր սթրիթ, այնտեղ է գալիս նրա կալվածքը տնօրինողը՝ պարոն Բեյթսը, ով բնութագրում է իր տիրոջը ինչպես «զզվելի սրիկա»։ Հոլմսի և Գիբսոնի շփումը լարված է ընթանում, քանի-որ Գիբսոնը շատ կոպիտ և մեծամիտ մարդ է։ Նա չի ժխտում, որ չէր սիրում իր կնոջը և փորձում էր սիրահետել օրիորդ Դանբերի հետ, բայց բացառում է երիտասարդ դաստիարակչուհու մասնակցությունը սպանությանը։ Վերջիվերջո, Հոլմսը որոշում է սկսել հետաքննությունը միայն երիտասարդ աղջկա համար, քանի-որ Հոլմսը վստահ չէ նրա անմեղության վրա։ Գնալով Գիբսոնի կալվածք Վատսոնի հետ՝ Հոլմսը ուսումնասիրում է հանցագործության վայրը և գտնում է Տոր կամրջի քարե ճաղաշարի վրա փոքրիկ չեչ։

Հաջորդ օրը Հոլմսը և Վատսոնն այցելում են օրիորդ Դանբերին բանտում։ Նա անկեղծ պատմում է, որ նա իրոք հանդիպել է Տոր կամրջի մոտ Գիբսոնի կնոջ հետ, բայց փախչել է, քանի-որ խանդոտ կինը միանգամից նրա վրա է հարձակվել։ Օրիորդ Դանբերի հետ զրույցի վերջում Հոլմսի գլխում մի միտք է ծագում, և շուտով Վատսոնի և տեղի ոստիկան Քովենթրի հետ գնում է Տոր կամուրջ, որպեսզի մի փորձ անցկացնի։ Կապելով ատրճանակի կոթից մի քար՝ Հոլմսը գցում է այդ քարը Տորի կամրջից։ Երբ Հոլմսը բացում է ափը, քարն ընկնում է ներքև, և իր ետևից տանում է ատրճանակը, որը, ձայնեղ հարվածելով ճաղաշարին, նույնպես ընկնում է ջուրը։ Իսկ ճաղաշարին հայտնվում է ևս մեկ չեչ։ Հոլմսը բացահայտում է գործը և պատմում իրադարձությունների հերթականությունը։

Խանդից խելագարվելով՝ Գիբսոնի կինը որոշում է ինքնասպան լինել, բայց ծրագրում է դրա հետ մեկտեղ խորտակել իր երիտասարդ հակառակորդի կյանքը՝ ներկայացնելով որպես մարդասպան։ Նա մի ատրճանակ է դնում դաստիարակչուհու սենյակում, հանդիպման է կանչում կամրջի մոտ, և երբ օրիորդ Դանբերը փախչում է, նա ինքնասպան է լինում, և Հոլմսի բացահայտած հնարքի շնորհիվ, ատրճանակը սուզվում է ջրի տակ։

## Հրատարակումներ
* Ստեղծագործությունը հրատարակվել է «Вокруг Света» ամսագրում, № 2-ում, 1928 թվականին
* «The Problem of Thor Bridge», The Stuff of Argument, [by] Sophie Johnson. [West Melbourne, Victoria, Australia]: Nelson, [1980]. p.&nbsp;128—139.
* «The Problem of Thor Bridge», Illustrated by G. Patrick Nelson. Hearst’s International, 41, No. 2 (February 1922), 6-7, 69; 41, No. 3 (March 1922), 14-15, 60-62.
* «The Problem of Thor Bridge», Illustrated by A. Gilbert. The Strand Magazine, 63, No. 374 (February 1922), 94-104; 63, No. 375 (March 1922), 211—217.
* «The Crime at Thor Bridge», Sunday Chronicle [Manchester] (February 9, 1930), 9, 19. illus.

## Ծանոթագրություններ

Կատեգորիա:Շերլոկ Հոլմս
Կատեգորիա:1922 գրքեր
Կատեգորիա:Դետեկտիվ
Կատեգորիա:Անգլերեն գրքեր
Կատեգորիա:Անգլերեն գրականություն
Վիզելա

**Վիզելա** (; []), քաղաք Պորտուգալիայում, Բրեգա շրջանի համանուն կենտրոն։ Սա Պորտուգալիայի խոշոր քաղաքական ագլոմերացիաներից մեկն է։ 2011 թվականին բնակչությունը կազմում էր 23,736 մարդ, իսկ տարածքը՝ 24.70 կմ²։

Մարտի 19֊ը համարվում է քաղաքի տոնը։

## Գտնվելու վայր
Քաղաքը գտնվում է 22 կմ հարավ֊արևելք Բրագա քաղաքային շրջանից։

Մունիլիցատիտետը սահմանակից է՝
* հյուսիսից՝ Գիմարայնշի մունիլիցատիտետին
* արևելքից՝ Ֆելգերյաշի մունիլիցատիտետին 
* հարավից՝ Լոզադայի մունիլիցատիտետին
* արևմուտքից՝ Գիմարայնշի մունիլիցատիտետին

## Մունիցիպալիտետի կազմ
Մունիցիպալիտետի մեջ մտնում են հետևյալ քաղաքները՝
* Ինֆիաշ
* Սանտա֊Էուլալիյա
* Սանտու֊Ադրիան֊դե֊Վիզելա
* Սան֊Պայու֊դե Վիզելա
* Տաժիլդե

## Պատմություն
Քաղաքը կառուցվել է 1998 թվականին։

## Բնակչություն

## Սպորտ
*Ֆուտբոլ*, Futebol Clube de Vizela-ը պրոֆեսիոնալ ֆուտբոլային ակումբ է, որը տեղակայված է քաղաքում։

## Ծանոթագրություններ

## Արտաքին հղումներ
* Պաշտոնական կայք
Ջոն Քրիստոֆեր ՄակԳինլի

**Ջոն Քրիստոֆեր ՄակԳինլի**(, ), ամերիկացի դերասան, պրոդյուսեր և սցենարիստ, առավել հայտնի է NBC հեռուստաալիքի «Կլինիկա» հեռուստասերիալում բժիշկ Պերի Կոկսի և Սթոուն Օլիվերի «Դասակ» ֆիլմում Ռեդ Օ’Նիլի դերերով։ Նա նկարահանվել է Սթոունի 6 ֆիլմերւմ։

## Կենսագրոոթյուն
Ջոն Ք. ՄակԳինլին ծնվել է 1959 թվականի օգոստոսի 3-ին, Նյու Յորքում, ԱՄՆ։ Մեծացել է Միլբուրնում, Նյու Ջերսի նահանգում։ Երբ որոշում է դերասան դառնալ, նա իրեն ամբողջովին այդ գործին է նվիրում։ Ջոնի դերասանական կարիերան սկսվել այն ժամանակ, երբ նրան նկատել է Սթոունի քաստինգ-մենեջերը, երբ դիտում էր «Դանին և կապույտ խոր ծովը» բեմադրությունը, որտեղ ելույթ էր ուենենալու Ջոն Թուրթուրոն։ Այդ օրը, երբ մենեջերը եկել էր, Թուրթուրոն նկարահանվելու և նրա դուբլյորը լինելու առաջարկ ստացավ, իսկ նրա փոխարեն բեմ բարձրացավ Ջոնը։ Մենեջերներն այնքան տպավորված էին, որ Սթոունին առաջարկեցին երիտասարդին դեր տալ։ Օլիվեր Սթոունը Ջոնին իր «Դասակը» ֆիլմում փոքրիկ դեր տվեց։ Սակայն նկարահանումների ամենասկզբից դերասան Ջոն Սպենսերը լքեց դերասանական կազմը, և ՄակԳինլին ստացավ նրա դերը, որը ֆիլմում իր նշանակությամբ 4-րդն էր։ «Դասակից» հետո նա Օլիվեր Սթոունի հետ աշխատել է ևս 4 անգամ։

ՄակԳինլին նկարահանվել է ավելի քան 60 ֆիլմերում և մի քանի այնպիսի հեռուստասերիալներում, ինչպիսիք են «Կլինիկա»-ն, «Պրակտիկա»-ն, «Ֆրեյզեր»-ը։ Բացի այդ, նա համարվում է նաև գրող և պրոդյուսեր։

### Անձնական կյանք
1997 թվականի փետրվարին ՄակԳինլին ամուսնացել է Լորոն Լամբերտի հետ։ Նրանց որդի Մակսը ծնվել է Դաունի համախտանիշով։ 2001 թվականի դեկտեմբերին Լամբերտը և ՄակԳինլին բաժանվել են, սակայն 2002 թվականի հոկտեմբերին iParenting.com կայքի կողմից Ջոնը ստացել է «ամսվա հայր» անվանումը։

2006 թվականի օգոստոսին Ջոնը նշանված է եղել Մալիբուից յոգայի ուսուցչի՝ Նիկոլ Կեսլերի հետ, ում հետ արդեն երկու տարի էր հինդիպում էր։ Զույգն ամուսնացել է 2007 թվական ապրիլի 7-ին իրենց տանը կազմակերպված ամուսնական արարողության ժամանակ։ 2008 թվականի փետրվարի 2-ին նիանք աղջիկ են ունեցել, որին անվանեցին Բիլլի Գրեյս, իսկ 2010 թվականի հունիսի 24-ին ծնվում է նրանց երկրորդ աղջիկը՝ Քեյթ Ալինան։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Նյու Յորքի համալսարանի շրջանավարտներ
Ռեմի Վալտեր

**Ռեմի Վալտեր** (, ), ֆրանսիացի ֆուտբոլիստ։ «Նիցցա» ակումբի և Ֆրանսիայի երիտասարդական հավաքականի հարձակվող։

## Կարիերա
### Ակումբային
#### «Նանսի»
Ռեմի Վալտերը ֆուտբոլով զբաղվել սկսել է «Սեն-Մաքս-Էսսէ» ակումբի կազմում։  2003 թվականին նա Նանսի ուսուցման համակարգում էր։ Առաջին թիմում իր նորամուտը կատարել է 2013 թվականի օգոստոսի 3-ին՝ մասնակցելով «Օսերի» դեմ խաղին Երկրորդ լիգայի 
շրջանակներում։
Օգոստոսի 23-ին առաջնության՝ «Հավր» ակումբի դեմ խաղում Վալտերն աչքի է ընկել գոլային փոխանցմամբ Լոսեմի Կարուաբուեին։
Մեկ շաբաթ անց կիսապաշտպանը խփել է պրոֆեսիոնալ կարիերայի ընթացքում իր առաջին գոլը՝ գրավելով «Տուր» ակումբի դարպասը, որ պաշտպանում էր Բենժամեն Լերուան։ Ֆուտբոլիստը «Նանսիի» կազմում խաղացել է մինչև 2016 թվականի  հունվար՝ այդ ընթացքում մասնակցելով Երկրորդ լիգայի 71 խաղի և խփելով 3 գոլ։

#### «Նիցցա»
2015/2016 թվականների մրցաշրջանի ձմեռային տրանսֆերային պատուհանում Վատերը տեղափոխվել է ֆրանսիական «Նիցցա» ակումբի կազմ։  2016 թվականի հունվարի 23-ին նա առաջին անգամ խաղացել է առաջին Լիգայի շրջանակներում՝ «Լորյան» ակումբի հետ հանդիպման երկրորդ խաղակեսում փոխարինելով Դորիան Կեդդին։

### Հավաքականում
2012 թվականին Ռեմի Վալտերը մասնակցել է 8 խաղի Ֆրանսիայի մինչև 17 տարեկանների երիտասարդական հավաքականի կազմում։ Հետագայում կիսապաշտպանը խաղացել է մինչև 19 տարեկանների հավաքականում։ 2015 թվականի մարտ 25-ին կիսապաշտպանը կատարել է իր նորամուտը Ֆրանսիայի երիտասարդական հավաքականի կազմում՝ փոխարինելով Մորգան Սանսոնին Չեխիայի իրենց հասակակիցների հետ ընկերական խաղի վերջում։ Հանդիպմանը մասնակցել են խաղացողներ, որոնց 20 տարին դեռ չէր լրացել։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը Footballdatabase.eu կայքում 
* 
* 
* Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի կայքում  
* Ֆուտբոլիստի էջը Ֆրանսիայիա ֆուտբոլի ֆեդերացիայի կայքում  

Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Տրուայի ֆուտբոլիստներ
Կատեգորիա:Նանսիի ֆուտբոլիստներ
Պարգաույայի շրջան

**Պարգաույայի շրջան** (), վարչատարածքային միավոր Լատվիայի կենտրոնական մասում, գտնվում է պատմական Վիձեմե մարզում։ Երկրամասն ներառում է երեք շրջաններ։ Վարչական կենտրոնը համարվում է Ստալբե գյուղը։

Սահմանակից է Կրիմուլդայի, Լիմբաժիի , Կոցենիի, Պրիեկուլեի, Ցեսիսի, Ամատայի և Լիգատնեի շրջաններին։

2010 թվականի հունվարի 1-ի տվյալներով բնակչությունը կազմել է 4,425 մարդ։ Տարածքի մակերեսը կազմում է 478,5 կմ²։

Տարածաշրջանը կազմավորվել է 2009 թվականի հուլիսի 1-ին Լատվիայի Ցեսիսի վարչական բարեփոխումների ավարտից հետո։

## Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝

## Տարածքային բաժանում
* Ռաիսկումայի շրջան ()
* Ստալբեսի շրջան ()
* Ստրաուպեսի շրջան ()

## Ծանոթագրություններ

## Արտաքին հղումներ
* Պարգաույայի շրջանի պաշտոնական կայքը

Կատեգորիա:Լատվիայի շրջաններ
Կատեգորիա:Լատվիայի բնակչություն
Կատեգորիա:Լատվիայի բնակավայրեր
Կատեգորիա:2009 հիմնադրումներ Լատվիայում
Ջանլուկա Վիալի

**Ջանլուկա Վիալի** (, ), իտալացի ֆուտբոլիստ և մարզիչ։

## Կարիերա
Վիալիի կարիերան սկսվել է «Կրեմոնեզե» ակումբում։ Նրանից հետո, երբ նա 1983/1984 մրցաշրջանում խփել է 10 գնդակ, նրան հրավիրել է «Սամպդորիան», թիմի հետ հաղթեցլ է A Սերիան (1990/1991), երեք Իտալիայի գավաթ (1985, 1988, 1989) և 1990 թվականի ՈւԵՖԱ-ի գավաթակիրների գավաթը։ Եզրափակչում «Սամպդորիան» հաղթեց բելգիական «Անդերլեխթին» 2:0 հաշվով, երկու գոլերն էլ խփել է Վիալին։

«Սամպդորիայի» կազմում ելույթների ժամանակ Վիալին շատ անգամներ հրավիրվել է իտալիայի հավաքական, որի կազմում մասնակցում է ԱԱ-1986 թվականին և ԱԱ-1990 թվականինին, որտեղ դարձել է բրոնզե մեդալակիր։ Հետագայում 1992 թվականին Չեմպիոնների լիգայի եզրափակչում Բարսելոնայից կրած պարտությունից հետո կնքել է ռեկորդային պայմանագիր Յուվենտուսի հետ, պայմանագրի արժեքը կազմել է 12.5 մլն ֆունտ Սթերլինգ։

«Բյանկոներների» կազմում անցկացրած առաջին մրցաշրջանում ֆուտբոլիստը հաղթեց ՈւԵՖԱ-ի գավաթը։ Հետագայում հավաքանի գլխավոր մարզիչի հետ տարաձայնությունների համար չի հրավիրվել հավաքական ԱԱ-1994 թ.-ին մասնակցելու։ Երբ հայտնի դարձավ, որ եզրափակչում Իտալիան խաղալու է Բրազիլիայի դեմ, նա հայտարարեց, որ եզրափակչում երկրպագելու է Բրազիլիային։ Իր երկրորդ սկուդետան և Իտալիայի գավաթը նա հաղթեց։ 1996 թվականին Վիալին Յուվենտուսի կազմում հաղթեց չեմպիոների լիգան, որից հետո կնքել է երկարաժամկետ պայմանագիր Չելսիի հետ։

Նրա տեղափոխությունը այդ ժամանակվա մարզիչ Ռուդ Գուլիտի գլխավոր նախաձեռնություններից էր։ Շուտով Չելսին կազմում ունենալով Վալիին հաղթեց Անգլիայի գավաթը՝ եզրափակչում նա անցկացրել է 5 րոպե, դուրս գալով վերջում ժամանակ ձգձգելու համար։ Չնայած բազմաթիվ հաջող խաղերի նա այդպես ել չկարողացավ հաստատվել հիմնական կազմում։

## Մարզիչի կարիերա
1998 թվականին Գուլիտի հեռացումից հետո Վիալիին առաջարկվել է լինել խաղացող մարզիչ Չելսիում, նա համաձայնվեց և դարձավ իր ոլորտի լավագույն մասնագետներից մեկը ամբողջ պատմության մեջ։ Նրա օրոք կապույտները հաղթեցին Առաջնության գավաթը, Գավաթների գավաթը և Անգլայի գավաթը։ Նաև հաղթել են ՈւԵՖԱ-ի սուպերգավաթը ի շնորհիվ Գուստավո Պոետի միակ գոլի։

1998/1999 մրցաշրջանը «կապույտները» եզրափակեցին երերորդ տեղով, ինչը դարձավ լավագույն ցուցանիշը 1970 թվականից ի վեր։

2001 թվականին Ջանլուկա Վիալին լքեց լոնդոնյան ակումբը, նրա հետ տարբեր պատճառներով ակումբը լքել են տարբեր առաջատարներ։ Վիալիի շրջանը տեղը զիջեց Ռոման Աբրամովիչի շրջանին։

Ջանլուկա Վիալին բուսակեր է, իր խոսքերով բուսակերության անցումը իր կարիերայում խաղացել է մեծ դեր և հենց այդ քայլը օգնեց նրան տեղափոխվել Չելսի։

## Ծանոթագրություններ

 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի ակումբների ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Չելսի ՖԱ մարզիչներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սարսափի հովիտ

**«Սարսափի հովիտ»**, անգլիացի գրող Արթուր Կոնան Դոյլի դետեկտիվ պատմվածք, որը հրատարակվել է 1915 թվականին։ Շերլոկ Հոլմսի մասին Արթուր Կոնան Դոյլի վերջին 4 պատվածքներից մեկն է։ Պատմվածքի սյուժեն որոշ չափով հիմնված է իրական դեպքերի վրա։

Առաջին հրատարակումը տեղի է ունեցել «Strand Magazine» ամսագրում 1914 թվականի սեպտեմբերից մինչև 1915 թվականի մայիսն ընկած ժամանակահատվածում։ Առանձին հրատարակումը տեղի է ունեցել Նյու Յորքում։

Արդեն 1914 թվականի նոյեմբերին պատմվածքը թարգմանվեց ռուսերեն և տպագրվեց «Կյանքը և դատարանը» ու «Օգոստոս» ամսագրերում։ ԽՍՀՄ-ում մինչև 1990 թվականը պատմվածքի թարգամնություններն երեք անգամ տպագրվել են. 1925 թվականին «Կարմիր համայնապատկեր» թերթում («Եռանկյունը շրջանի մեջ» անունով), 1996 թվականին «Արևելքի աստղ» և 1986 թվականին «Հերթափոխ» ամսագրերում։ Գոյություն ունեն վարկածներ, որ այս գրքի հրատարակումը ԽՍՀՄ-ում խստորեն արգելված էր։

## Սյուժե
Առաջին մասում Շերլոկ Հոլմսը կոդավորված նամակ է ստանում Մորիարտիի օգնականներից մեկի կողմից, որում հայտնում էր, որ ոմն պարոն Դուգլասի նկատմամբ հարձակում է պլանավորված։ Հինգ րոպե անց Բեյքեր սթրիտի տուն են գալիս Սկոտլենդ Յարդի քննիչ Մակդոնալդը և հայտնում, որ պարոն Դուգլասը սպանված է սեփական ամառանոցում։ Պատմությունը Հոլմսին հետաքրքիր է թվում, և նա հետաքննությունն իր ձեռքն է վերցնում։ Հանցագործության վայրի հետազոտումից և վկաներին քննելուց հետո Հոլմսը հանգում է այն եզրակացությանը, որ սպանվածն ընդհանրապես պարոն Դուգլասը չէ, այլ նա, ով ցանկանում էր նրան սպանել։

Երկրորդ մասում պատմվում է, որ Վյորդի Էդվարդսը՝ Պինկերտոնների կազմակերպության քննիչը, Մակ-Մեդրո անվան ներքո ժամանել է Վերմիսու քաղաք, որպեսզի «Մաքրողների» միության մեջ անդամագրվի և ոչնչացնի այն։ Նրան ամեն ինչ հաջողվում է, սակայն դրանից հետո կազմակերպության որոշ անդամներ ազատության մեջ են հայտնվում, և Բյորդի Թդվարդը փախչում է Դուգլաս։ Չնայած պատմության բարեհաջող ավարտին՝ Էդվարդսին այդպես էլ չի հաջողվում փրկվել. նա մահանում է, սակայն արդեն պարոն Մորիարտիի վարձու մարդասպանի ձեռքից։

## Ծանոթագրություններ

## Արտաքին հղումներ
* Պատմվածքը գուտենբերգի նախագծում
* Պատմվածքը standardebooks.org կայքում

Կատեգորիա:Շերլոկ Հոլմսի վերադարձը
Կատեգորիա:Շերլոկ Հոլմս
Կատեգորիա:1915 գրականությունում
Կատեգորիա:1915 գրքեր
Կատեգորիա:Արթուր Կոնան Դոյլի ստեղծագործություններ
Կատեգորիա:Արթուր Կոնան Դոյլ
Կատեգորիա:Դետեկտիվ
Կատեգորիա:Էկրանավորված բրիտանական վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Ֆիլիպ Դեգեն

**Ֆիլիպ Դեգեն** (; ), շվեյցարացի ֆուտբոլիստ, «Բազել» ակումբի աջ պաշտպան։ Նրա երկվորյակ եղբայր Դավիդը նույնպես պրոֆեսիոնալ ֆուտբոլիստ է և Ֆիլիպի թիմակիցն է։

Դեգենը 2006 թվականին մասնակցեց աշխարհի գավաթի խաղարկությանը, որպես շվեյցարական ազգային հավաքականի ֆուտբոլիստ։  1/8 եզրափակիչում իր թիմը հանդիպեց Ուկրաինայի հավաքականի հետ և պարտվեց հետխաղյա 11 մետրանոցների արդյունքում

2008 թվականի մայիսի 20-ին Լիվերպուլի պաշտոնական կայքում տեղեկացվել է, որ Ֆիլիպ Դենը հուլիսի 1-ին ակումբի հետ կստորագրի պայմանագիր։ Ենթադրվում էր, որ Դեգենը հիմնական կազմի աջ պաշտպանի դիրքում կխաղա, այդ դիրքում «կարմիրների» կազմում խաղացել էր Ստիվ Ֆանանը։ Այնուամենայնիվ, խաղացողի բարձր տրավմատիզմը թույլ չի տվել, որ ակումբում առաջին մրցաշրջանում անցկացնի լիգայի գոնե մի հանդիպում։

## Ակումբային կարիերա
### Բազել
Դեգեն Շվեյցարիայի «Բազել» թիմի հետ պայմանագիր է կնքել 1995 թվականին։  2001 թվականին նա թիմի կազմում առաջին անգամ մասնակցեց երիտասարդական թիմի 5 մրցաշրջանի։  Իր կարիերայի առաջին չորս մրցաշրջանների ընթացքում Շվեյցարիայի ֆուտբոլային լիգան 55 խաղ է անցկացրել և դարձել 4 գոլի հեղինակ։  Այս չորս տարիների ընթացքում նա նվաճեց երեք առաջնության տիտղոսներ և մեկ գավաթ, որը կառավարում էր Կրիստիան Գրոսը։

## Ձեռքբերումներ
 «**[[Բազել ՖԱ|Բազել]]**»
* Շվեյցարիայի չեմպիոն։ 2001/02, 2003/04, 2004/05, 2012/13, 2013/14, 2014/15, 2015/16
* Շվեյցարիայի գավաթի դափնեկիր։ 2003, 2012

## Ակումբային վիճակագրություն

## Ծանոթագրություններ

## Արտաքին հղումներ
* Официальный сайт братьев Филиппа и Давида Дегенов   
* Профиль и статистика игрока на LFCHistory.net 
* Профиль игрока на официальном сайте «Ливерпуля» 
* Профиль игрока на Liverbird.ru 
* Профиль игрока на LiverpoolFC.ru  

Կատեգորիա:Անգլիայի լեգեոներ ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի ֆուտբոլի ազգային հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Ժերսոն Սանտոս

**Ժերսոն Սանտոս դա Սիլվա** (, ավելի հայտնի է **Ժերսոն** անունով , ), բրազիլացի ֆուտբոլիստ, Ռոմա ակումբի հարձակողական ոճի կիսապաշտպան։

## Ակումբային կարիերա
Ժերսոնը Ֆլումենենսե ակումբի սան է։ 2014 թվականի նոյեմբերին նա ակումբի հետ պայմանագիր է կնքել հինգ տարով։ 2015 թվականի մայիսի 10-ին Ժոինվիլա ակումբի դեմ խաղի ժամանակ նա կատարել է իր առաջնաելույթը բրազիլիական Սերիա Ա-ում։ Նոյեմբերի 1-ին Վասկո դա Գամա ակումբի դեմ խաղում Ժերսոնը խփել է իր առաջին գոլը Ֆլումենենսե ակումբի կազմում։

2015 թվականի ամռանը Ժերսոնը պայմանագիր է կնքել Իտալական Ռոմա ակումբի հետ, պայմանագրի ժամկետը մինչև 2016 թվականն էր։ Տրանսվերի արժեքը կազմել է 17 միլիոն եվրո։ 2016 թվականի օգոստոսին կվալիկացիայի Լիգայի առաջնության շրջանակներում պորտուգալական Պորտու ակումբի դեմ խաղի ժամանակ նա կատարեց իր առաջնաելույթը «Գայլերի» ակումբում։ Օգոստոսի 15-ին Նապոլի ակումբի դեմ խաղի ժամանակ նա կատարեց իր առաջնաելույթը իտալական Սերիա Ա-ում, երկրորդ խաղակեսում փոխարինելով Դիեգո Պերոտտիին։

## Միջազգային կարիերա
2015 թվականին Ժերսոնը Բրազիլիայի երիտասարդական հավաքականի կազմում մասնակցել է Հարավային Ամերիկայի երիտասարդական առաջնությանը, որը կայացել է Ուրուգվայում։ Մրցաշրջանում նա խաղացել է Չիլիի, Լեհաստանի, Վենեսուելայի, Ուրուգվայի, Կոլումբիայի, Պարագվայի և Արգենտինայի հավաքականների հետ խաղերում։

## Ծանոթագրություն

## Արտաքին հղումներ
* 
* ֆուտբոլիստի էջը sports.ru կայքում
* Fluminense official profile

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Ֆլումինենսեի ֆուտբոլիստներ
Խաչատուր Թովմասյան

**Խաչատուր Գևորգի Թովմասյան** (), հայ բժիշկ, ՀԽՍՀ վաստակավոր բժիշկ։

## Կենսագրություն
1930 թվականին ավարտել է Թբիլիսիի 72-րդ մանկավարժական թեքումով միջնակարգ դպրոցը։ Մի քանի տարի ուսուցիչ և դպրոցի վարիչ է աշխատել Ախալքալաքի շրջանիի դպրոցներում։

1939 թվականին գերազանցությամբ ավարտել է Երևանի բժշկական ինստիտուտը։ Անցնելով զինվորական ծառայության՝ մեկ տարի աշխատել է Անդրկովկասի զինվորական օկրուգի հետախուզական ավիաէսկադրիլիայում։ 1940 թվականին նշանակվել է Անդրզինօկրուգի օդանավակայանային ծառայության գումարտակի բժիշկ, իսկ 1942 թվականից՝ Անդրկովկասի ռազմաճակատի 83-րդ ավիաբազայի № 489 օդանավակայանային ծառայության գումարտակի ավագ բժիշկ։ Մինչև պատերազմի վերջը գումարտակը տարբեր օդանավակայաններից ապահովել է 2-րդ օդային բանակի ավիացիոն գնդերի մարտական հաջող գործողությունները Հյուսիսային Կովկասում, Դոնի Ռոստովում, Նովոռոսիյսկում և այլուր։

Պատերազմից հետո վերադարձել է Երևան, բժշկական ծառայության մայորի աստիճանով նշանակվել է սանծառայության պետ։ 1947 թվականին տեղափոխվել է հոսպիտալ որպես թերապևտ և Հայկական ԽՍՀ ներքին գործերի նախարարության աշխատակիցների ստացիոնար բուժումն ապահովել մինչև 1955 թվականը։ 1955-1969 թվականներին աշխատել է Հայկական ԽՍՀ քաղաքացիական պաշտպանության շտաբում։ Եղել է բնակչության պաշտպանության ծառայության պետ։ 1969 թվականին պաշտոնաթող է եղել բժշկական ծառայության փոխգնդապետի զինվորական աստիճանով և շարունակել աշխատանքը քաղաքացիական պաշտպանության բնագավառում։ Այնուհետև աշխատանքի է ընդունվել Երևանի քաղաքային առողջապահության բաժնում։

Պարգևատրվել է Կարմիր աստղի շքանշանով ու 13 մեդալներով, արժանացել է ԽՍՀՄ կարմիր խաչի ու կարմիր մահիկի միության «Պատվո նշան» և ԽՍՀՄ քաղաքացիական պաշտպանության «Պատվո նշան» պարգևներին, կրել է «Առողջապահության գերազանցիկի» կրծքանշան։

## Ծանոթագրություններ

Կատեգորիա:Հայ բժիշկներ
Կատեգորիա:Հայ փոխգնդապետներ
Կատեգորիա:Հայրենական մեծ պատերազմի հայ մասնակիցներ
Դրախտ (Աստվածային կատակերգություն)

[250px|մինի|[Դանթեն և Բեատրիսը խոսում են իմաստուն ուսուցիչներ՝ Թովմա Աքվինացու, Ալբերտ Մեծի հետ Արևի շրջանում: ]]
**Աստավածային կատակերգություն** ստեղծագործության մեջ Դանթե Ալիգիերին կառուցում է երկնային դրախտի խիստ համակարգ, ներկայացնելով այն ինը սյուների տեսքով, որոնք շրջապատում են աստվածային կենտրոնը «Բոցավառվող վարդ»։

## Սյուժեն
200px|մինի|աջից|Դրախտ
Երկնային դրախտում Դանթեին ուղեկցում է նրա սիրելի Բեատրիսը, նստած մի մարտակառքի վրա (հաղթական եկեղեցու առեղծվածը)․ նա դանդաղեցնում է Դանթեին ապաշխարելու համար, իսկ հետո բարձրացնում է նրան դեպի երկինք։ Պոեմի երրորդ մասը նվիրված է Դանթեի ճանապարհորդություններին դեպի երկնային դրախտ։ Վերջինս բաղկացած է յոթ տարածքներից, որոնք շրջապատում են երկինքը ու համապատասխան յոթ մոլորակները․ Լուսինը, Մերկուրին, Վեներան և այլն, որոնց հետևում անշարժ աստղերն են, որոնց հետևում Կայսրություն է, անսահման տարածաշրջան, որտեղ բնակվում են օրհնվածները, Աստծո կողմից մտածողները, և վերջին շրջանը, որը կյանք է տալիս ամեն ինչին։ Հետագայում Բերնարդի գլխավորությամբ շրջելով դաշտերով, Դանթեն տեսնում է Հուստինիանոսին, նրան ներկայացնում է Հռոմի պատմությունը, այնտեղ էին նաև հավատքի ուսուցիչները, հավատքի նահատակները, որոնց փայլուն հեգիները շողացող խաչ էին կազմում։ Հետագայում Դանթեն բարձրնալով ավելի բարձր ու բարձր տեսնում է Քրիստոսին և Մարիամ Աստվածածնին, հրեշտակներին, և ի վերջո հայտնաբերում «երկնային վարդը», օրհնված բնակավայրը։ Այստեղ Դանթեն հասնում է ամենաբարձր շնորհին, հաղորդակցվում է Արարչի հետ։

## Տես նաև
* Դժոխք (Աստվածային կատակերգություն)
* Դրախտ

## Ծանոթագրություններ

## Արտաքին հղումներ
* http://fantlab.ru/work361585

Կատեգորիա:Աստվածային կատակերգություն
Կատեգորիա:Դրախտ
Սետուբալ

**Սետուբալ** (; ), քաղաք և ծովային նավահանգիստ Պորտուգալիայում։ Համանուն մունիցիպալիտետի և Սետուբալ շրջանի վարչական կենտրոնն է։ Քաղաքի բնակչության թվաքանակը կազմում է 89,3 հազար մարդ, իսկ մունիցիպալիտետի բնակչությանը՝ 120,1 հազար մարդ։ Քաղաքը և մունիցիպալիտետը մտնում են Լիսաբոնի շրջանի, Մեծ Լիսաբոն ագլոմերացիայի մեջ։

## Դիրք
Քաղաքը գտնվում է Սետուբալ թերակղզու հարավային ափին։

Մունիցիպալիտետը սահմանակից է.
* հյուսիսում՝ Պալմելա մունիցիպալիտետին, 
* արևելքում՝ Պալմելա մունիցիպալիտետին, 
* հարավում՝ Սադու գետին, 
* արևմուտքում՝ Սեզիմբրա մունիցիպալիտետին։

## Բնակչություն

## Պատմություն
Քաղաքը հիմնադրվել է 1249 թվականին։

## Շրջաններ

## Պատկերասրահ

Image:Jesus_Convent_1.JPG|Հիսուսի տաճարը Սետուբալում
Image:Porto_de_Setubal_I.jpg|Նավահանգիստ
Image:Forte_S_Filipe.JPG|Սան Ֆիլիպի ապրոց (16 դար)
Image:Church_in_Praca_do_Bocage.JPG|Սան Ժուլիան եկեղեցին քաղաքի կենտրոնում

Image:Setubal.Igreja_de_Jesus01.jpg|Հիսուսի վանքը Սետուբալում 
Image:Jesus_Convent_5.JPG|Հիսուսի տաճարի առջևի խաչը
Image:Setubal.Igreja_de_Jesus02.jpg|Հիսուսի վանքի գլխավոր մուտքը
Image:Jardim_Bonfim_Setubal_2.JPG|Ժարդին Բոնֆին այգին


## Ծանոթագրություններ

## Արտաքին հղումներ
* Մունիցիպալիտետի պաշտոնական կայք

Կատեգորիա:1249 թվականին հիմնադրված բնակավայրեր
Կատեգորիա:Պորտուգալիայի քաղաքներ
Շրջադարձ (ֆիլմ)

**«Շրջել»**, 1978 թվականին նկարահանված խորհրդային գեղարվեստական ֆիլմ։ Ռեժիսոր Վադիմ Աբդրաշիտովի հոգեբանական դրաման։

## Սյուժետ
Նորապսակները Սև ծովով կատարած ճանապարհորդությունից հետո վերադառնում են Մոսկվա։ Թվում էր, թե նրանց սպասում է երջանիկ կյանք, սիրելի աշխատանք, բայց պատահական դեպքը ոչնչացնում է բոլոր երազանքները․ Վիկտորը «Ժիգուլիով» խփում է մի ծեր կնոջ։ Պատժից խուսափելու նրա որոշումը փոխվում է զղջմամբ, և նա որոշում է իր վրա վերցնել մեղքի ծանրությունը։

## Դերերում
* Օլեգ Յանկովսկի — *Վիկտոր Վեդենեև*
* Իրինա Կուպչենկո — *Նատաշա Վեդենեևա*
* Օլեգ Անոֆրիև — *Վեդենեևի փաստաբանը*
* Նատալիա Վալիչկո — *քննիչ*
* Ալեքսանդր Կայդանովսկի — *բժիշկ*
* Յուրի Նազարով — *Վիկտոր Կորոլյով, զոհվածի որդին*
* Վիկտոր Պրոսկուրին — *վարորդ*
* Անատոլի Սոլոնիցին — *Կոնստանդին Կորոլյով, զոհվածի որդին*
* Միքայել Դադիկո — *Անդրեյ Վասիլևիչ, պրոֆեսոր*
* Օլիմպիադա Կալմիկովա — *Վեդենեևի մայրը*
* Նատալիա Մելյավինա — *Ալբինա*
* Լյուբով Ստրիժենովա — *Զինա, զոհվածի դուստրը*
* Սերգեյ Պոլոժաև — *Իգոր Նիկիտին, դատախազ*
* Ալեքսեյ Պրեսնեցով — *Կորոլյով*
* Նիկոլայ Սմիրնով — *Ալբերտ Կորոլյով, զոհվածի տղան*
* Ալեքսանդր Բորոդյանսկի — *ինստիտուտի աշխատակից*
* Նիկոլայ Սկորոբոգատով — *Պավել Դմիտրևիչ*
* Նիկոլայ Պոգոդին — *էպիզոդիկ դեր*
* Ստանիսլավ Միխին — *էպիզոդիկ դեր*

## Նկարահանող խումբ
* Սցենարի հեղինակ՝ Ալեքսանդր Մինդաձե
* Ռեժիսոր՝ Վադիմ Աբդրաշիտով
* Նկարող՝ Էլիզբար Կարավաև
* Նկարիչ՝ Վլադիմիր Կորովին
* Կոմպոզիտոր՝ Վլադիմիր Մարտինով

## Ծանոթագրություններ

## Արտաքին հղումներ
* «Շրջադարձ»  ֆիլմը «Մոսֆիլմի» օնլայն կինոթատրոնում
* Фильм на сайте Энциклопедия отечественного кино 

Կատեգորիա:1970-ականների ռուսերեն ֆիլմեր
Կատեգորիա:1978 դրամա ֆիլմեր
Կատեգորիա:1978 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Ֆաֆի

**Ֆաֆի** (; [] ), քաղաք Պորտուգալիայում, Բրագա շրջանի կենտրոն։ Եղել է Մինյու գավառի մի մասը։ Այն կազմում է Հյուսիսային շրջանի՝ Ավեյի տնտեսական և վիճակագրական ստորաբաժանումների մի մասը։ Քաղաքում ապրում է 15,3 հազար մարդ, իսկ մունիցիպալիտետում՝ 53,8 հազար։ Զբաղեցնում է 218,87 կմ² տարածք։

Մայիսի 16-ը համարվում է քաղաքի տոնը։

## Գտնվելու վայր
Քաղաքը Բրեգայից գտնվում է 24 կմ դեպի հարավ-արևելք։

Մունիցիպալիտետը սահմանակից է՝
* հյուսիսում `Պովուա֊դի֊Լանոզու, Բիեյրա֊դու֊Մինյու մունիցիպալիտետին 
* արևելքում՝ Կաբեսեյրաշ֊դի֊Բաշտու, Սելորիկու֊դի֊Բաշտու մունիցիպալիտետին
* հարավում՝ Ֆելգերյաշ մունիցիպալիտետին
* արևմուտքում՝ Գիմարայնշ մունիցիպալիտետին

## Պատմություն
Քաղաքը կառուցվել է 1513 թվականին։

## Բնակչություն

## Ծանոթագրություններ

Կատեգորիա:1513 թվականին հիմնադրված բնակավայրեր
Կատեգորիա:Պորտուգալիայի քաղաքներ
Սոֆիան Բուֆալ

**Սոֆիան Բուֆալ** (ֆր.՝ Sofiane Boufal, ), մարոկկացի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոնի» և Մարոկկոյի ազգային հավաքականի կազմում։

## Ակումբային կարիերա
### «Անժե»
Բուֆալն իր կարիերան սկսել է ֆրնասիական «Անժեի» կազմում։ Թիմի հիմնական կազմում իր դեբյուտը մարոկկացին նշել է 18 տարեկան հասակում՝ 2012 թվականի օգոստոսին՝ «*Իստրես*ի» դեմ խաղում։ Առաջին մրցաշրջանի ընթացքում մասնակցել է 31 հանդիպման։

2014-15 մրցաշրջանի ընթացքում օգնել է թիմին նվաճել Լիգա 1-ում հանդես գալու իրավունք։

### «Լիլ»
2015 թվականի հունվարի 9-ին Սոֆիան Բուֆալը տեղափոխվել է Լիգա 1-ում հանդես եկող «Լիլ»։ Իր առաջին մրցաշրջանում մասնակցել է 14 հանդիպման, որնցում դարձել է 3 գոլի հեղինակ։ Իսկ երկրորդ մրցաշրջանի ընթացքում 35 խաղում խփել է 12 գոլ։

### «Սաութհեմփթոն»
2016 թվականի օգոստոսի 29-ին Սոֆիանը տեղափոխվել է «Սաութհեմփթոն»։ Տրանսֆերն արժեցել է 16 միլիոն £, իսկ ֆուտբոլիստը կնքել է 5 տարվա պայմանագիր։

2016-17 մրցաշրջանի ընթացքում Բուֆալը դարձել է 2 գոլի հեղինակ։

2017 թվականի հոկտեմբերի 21-ին Սոֆիան Բուֆալը գոլի հեղինակ է դարձել Պրեմիեր Լիգայի շրջանակներում կայացած «Վեստ Բրոմվիչ Ալբիոն»-ի դեմ խաղում և օգնել է իր թիմին հաղթել 1-0 հաշվով։ Այդ խաղում նա դաշտ է դուրս եկել 80-րդ րոպեին, իսկ գոլ է խփել 5 րոպե անց։

## Միջազգային կարիերա
Մարոկկոյի ազգային հավաքականի կազմում իր նորամուտը Բուֆալը նշել է 2016 թվականի մարտի 26-ին՝ Աֆրիկայի ազգերի գավաթի որակավորման փուլի Կաբե Վերդեի հավաքականի դեմ խաղում։

## Ձեռքբերումներ
* Ֆրանսիայի լիգայի գավաթի արծաթե մեդալակիր - 2015-16
* Լիգայի գավաթի արծաթե մեդալակիր - 2016-17

## Ծանոթագրություններ

## Արտաքին հղումներ
* 
* 
* 
 

Կատեգորիա:1993 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սեպտեմբերի 17 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Ռոբինզոն Կրուզո (ֆիլմ, 1954)

**«Ռոբինզոն Կրուզո»** (), ռեժիսոր Լուիս Բունյուելի գեղարվեստական ֆիլմը՝ նկարահանված Դանիել Դեֆոյի «Ռոբինզոն Կրուզոյի կյանքն ու զարմանալի արկածները» վեպի հիման վրա։ Բունյուելի՝ անգլերենով նկարահանված 2 ֆիլմերից մեկն է (մյուսը՝ «Աղջիկը», 1960)։ Ֆիլմի պրեմիերան տեղի է ունեցել 1954 թվականին օգոստոսի 5-ին։

## Սյուժե
Դանիել Դեֆոյի «Ռոբինզոն Կրուզոյի կյանքն ու զարմանալի արկածները» վեպի էկրանավորումն է։
 
Նավաբեկությունից հետո Յորքցի նավաստի Ռոբինզոն Կրուզոն փրկվում է և ընկնում անմարդաբնակ կղզի․ նավի անձնակազմից կենդանի է մնացել միայն Կրուզոն։ Իր կյանքը կղզում նա սկսում է կատվի և շան հետ։

Կղզում կյանքը լի է բազմազան վտանգներով և դժվարություններով։

## Նկարահանող անձնակազմ
* Սցենարիստներ - Հյուգո Բաթլեր, Լուիս Բունյուել, Դանիել Դեֆոյի վեպի հիման վրա
* Բեմադրող ռեժիսոր - Լուիս Բունյուել
* Օպերատոր - Ալեքս Ֆիլիպս
* Պրոդյուսերներ - Օսկար Դանսիժեր, Հենրի Ֆ. Էրլիխ
* Կոմպոզիտոր - Էնթոնի Քոլինզ
* Բեմադրող նկարիչ - Էդվարդ Ֆիցջերալդ
* Մոնտաժող - Կարլոս Սևաջ, Ալբերտո Բալենսուելա

## Դերերում

## Ծանոթագրություններ

## Արտաքին հղումներ
* 
* «Ռոբինզոն Կրուզո» ֆիլմը TCM Movie Database կայքում
* 

Կատեգորիա:1954 ֆիլմեր
Կատեգորիա:United Artists ֆիլմեր
Կատեգորիա:Անգլերեն ֆիլմեր
Կատեգորիա:Իսպաներեն ֆիլմեր
Կատեգորիա:Լուիս Բունյուելի ֆիլմեր
Կատեգորիա:Մեքսիկական դրամա ֆիլմեր
Կատեգորիա:1950-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 1670-ականներին
Կատեգորիա:Ֆիլմեր, որոնց գործողությունները տեղի են ունենում 1680-ականներին
Կատեգորիա:Ֆիլմեր, որոնց գործողությունները տեղի են ունենում 1650-ականներին
Կատեգորիա:1954 դրամա ֆիլմեր
Նարդոս Թովմասյան

**Նարդոս Հովհաննեսի Թովմասյան** (), հայ բժիշկ։

## Կենսագրություն
Ծնվել է արհեստավորի ընտանիքում։ Փոքր հասակում կորցնում է մորը։ Սովորել է կանանց գիմնազիայում, որն ավարտել է 1918 թվականին։ 1923 թվականին ընդունվել է Երևանի մանկաբարձության ու գինեկոլոգիայի կլինիկային կից մանկաբարձության երկամյա դպրոցը։ Այն ավարտելուց հետո նույն կլինիկայում վեց տարի մանկաբարձ է աշխատել։ 1935 թվականին ավարտել է Երևանի բժշկական ինստիտուտը։ Մինչև 1937 թվականն աշխատել է Աշտարակի շրջանում, հետո տեղափոխվել է Երևանի մանկաբարձության ու գինեկոլոգիայի ինստիտուտ։ 1938-1939 թվականներին մանկաբարձական դպրոցում ուսումնական մասին վարիչ ու դասատու է եղել։ 1940 թվականին գործուղվել է Բաքու՝ վերաորակավորվելու որպես վիրաբույժ։

Պատերազմի առաջին օրերից ուղարկվել է ռազմաճակատ։ Որպես բուժսանգումարտակի բժիշկ ակտիվորեն մասնակցել է վիրավորների էվակուացմանը։ Ռազմաճակատում մնացել է մեկ տարի։

Վերադառնալով Երևան՝ բաժնի վարիչի պաշտոնով աշխատել է մանկաբարձության և գինեկոլոգիայի ինստիտուտում։ 1957 թվականից անցել է կենսաթոշակի։

Պարգևատրվել է «Պատվո նշան» շքանշանով և «Հայրենական մեծ պատերազմում աշխատանքային արիության համար» մեդալով։

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայրենական մեծ պատերազմի հայ մասնակիցներ